Alaquàs celebrarà la Setmana del Medi Ambient del 29 de febrer al 5 de març
25/02/2016

# Alaquàs celebrarà la Setmana del Medi Ambient del 29 de febrer al 5 de març

*   25/02/2016
*   [Imprimir](#)
*   Compartir
*    https://www.alaquas.org/documento.asp?id\_do=15332

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15332%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebrar%C3%A0%20la%20Setmana%20del%20Medi%20Ambient%20del%2029%20de%20febrer%20al%205%20de%20mar%C3%A7)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15332/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15332/25022016cartel_semana_del_medio_ambiente_2016_Form_4.jpg)](https://www.alaquas.org/ficheros/documentos/2016/2/15332/25022016cartel_semana_del_medio_ambiente_2016_Form_10.jpg "<a href='https://www.alaquas.org/ficheros/documentos/2016/2/15332/25022016cartel_semana_del_medio_ambiente_2016_Form_10.jpg' target=_blank><i class='fa fa-external-link' aria-hidden='true'></i>.Alaquàs celebrarà la Setmana del Medi Ambient del 29 de febrer al 5 de març</a>")

El Dia de l'Arbre el dissabte 5 de març, una fira ecològica, una ruta en bici i tallers i conferències per a tots els públics centraran la programació organitzada per l'Ajuntament d'Alaquàs

Sota el lema “Alaquàs, compromesa amb el medi ambient”, l’Ajuntament celebrarà d’entre el 29 de febrer al 5 de març la Setmana del Medi Ambient, una iniciativa municipal posada en marxa per conscienciar la ciutadania de la importància de la sostenibilitat i el respecte al medi ambient i fer partícip a la població de les diferents activitats. Aquesta acció reforça les polítiques mediambientals posades en marxa per l’Ajuntament durant els últims anys amb l’objectiu de construir una ciutat més neta i respectuosa.

Les activitats s’iniciaran el dilluns 29 de febrer amb activitats formatives i tallers als diferents col·legis d’Alaquàs. Hi hauran tallers i jocs fins el 4 de març. El dimecres 2 de març tindrà un Joc de Rol sota el nom Joves i Medi Ambient.

El dimarts 1 de març de 18 a 19:20 h, l’Associació d’Ames de Casa Tyrius d’Alaquàs celebrarà un taller de Cosmètica Natural a la seua seu. Com les places són limitades, és necesaria la seua inscripció.

**Cicle de conferències**

El dilluns 29 de febrer a les 17:30 al Castell hi haurà una taula redona moderada per AVEPMA sota el títol “Què li preocupa del Medi Ambient? I què proposa per millorar-lo”. A les 19:30 hores es celebrarà la conferència “En busca d’un municipi sostenible; Urbanisme i Medi Ambient a Alaquàs” a càrrec del Regidor d’Urbanisme a l’Ajuntament d’Alaquàs, Juan Antonio Oñate i de la Regidora de Joventut, Diana Muñoz.

El dimarts 1 de març a les 19:30 tindrà lloc la conferència “El que no saps i deuries saber sobre el desenvolupament sostenible i els actuals sistemes industrials” a càrrec de Sonia Rodilla i Francisco Cordero, representants d’AVEPMA. El dimecres 2 de març a les **1**9:30 tindrà lloc la xerrada “El medi ambient afavoreix la col·laboració: ciència i docència a Amèrica Central” a càrrec de la doctora Carmen Rojo.

El dijous 3 de març a les 17:30 es celebrarà la xerrada “Control biològic de plagues als horts urbans” a càrrec de  José Argente i a les 19:30, Mariano Bueno impartirà “Cultivar salut”. El divendres 4 de març a les 17:30 hores el tècnic de l’Ajuntament d’Alaquàs, Lluís Planells, parlarà sobre “Projectes d’horts urbans a diferents ciutats espanyoles“ i a les 19:30 serà el torn de la xerrada “Arbres monumentals d’interès local de José Moya.

**Dia de l’Arbre**

La celebració del Dia de l’Arbre tindrà lloc el dissabte 5 de març. A les 10 hores del matí hi  haurà una ruta en bici de 5,5 quilòmetres per les alqueries d’Alaquàs. L’eixida i arribada serà als mateixos Horts Urbans.  De 10 a 13  hores hi haurà un Mercat-Fira del MA i agricultura ecològica i a les 11 es podrà participar en diferents tallers als  horts urbans sobre plantes medicinals, construcció de caixes niu i hotels d’insectes i de globoflèxia. A les 12 hores se celebrarà el Dia de l’Arbre amb la plantació d’arbres fruiters i plantes útils per als horts. Per la vesprada, a les 18:30 tindrà lloc la conferència “Sols amb l’esquerra no arriba per salvar el planeta” del doctor Emilio Luque.